ถึงเวลาของยาและการบำบัด ขุดให้ลึกถึงต้นตอ เลิกลบคบบวก
ในช่วงที่คุณบำบัดด้วยการปรับเปลี่ยนความคิดและพฤติกรรม ก็ต้องมีการดับเครื่องชนกับปัญหาชีวิตที่แท้จริงกัน นักบำบัดจะช่วยนำคุณสำรวจความคิดลบๆ ที่ไร้ประโยชน์ แล้วปรับความคิดและพฤติกรรมของคุณซะใหม่ รวมถึงลดอิทธิพลของความคิดและพฤติกรรมเหล่านี้ที่มีต่อคุณ คุณต้องจับมือกับนักบำบัดแล้วตัดสินใจร่วมกัน ว่าจะปรึกษาพูดคุยเรื่องอะไรบ้าง รวมถึง 'การบ้าน' ที่คุณต้องกลับไปทำด้วย  การบำบัดแบบนี้พิสูจน์แล้วว่าเห็นผลพอๆ กับการกินยาต้านเศร้า (anti-depressants) เพื่อรักษาโรคซึมเศร้าอย่างอ่อนไปจนถึงปานกลางเลย การบำบัดนี้ช่วยป้องกันอาการซึมเศร้ากำเริบได้อย่างเห็นผลพอๆ กับการกินยาต้านเศร้า ใช้การบำบัดนี้แล้วมักเห็นผลภายในไม่กี่อาทิตย์ ถ้าสนใจการบำบัดแบบนี้ก็ให้ลองหานักบำบัดผู้เชี่ยวชาญแล้วนัดพบเบื้องต้น เริ่มจากหาข้อมูลในเน็ตก่อนก็ได้ เช่น เว็บไซต์ของกรมสุขภาพจิต http://www.dmh.go.th หรือลองปรึกษาคุณหมอประจำตัวให้ช่วยแนะนำโอนเคสให้ จิตบำบัดความสัมพันธ์ระหว่างบุคคลนั้นเหมาะสำหรับคนที่มีปัญหาเรื่องความสัมพันธ์ ตัวเลือกนี้เป็นการรักษาระยะสั้น ส่วนใหญ่ไม่เกินอาทิตย์ละ 1 ชั่วโมง ติดต่อกันประมาณ 12 - 16 อาทิตย์ เป็นการบำบัดที่มุ่งเน้นแก้ปัญหาความสัมพันธ์ เช่น ความเห็นไม่ตรงกัน สถานะทางสังคมที่เปลี่ยนแปลง เรื่องทุกข์ใจ และปัญหาต่างๆ ในการเข้าสังคม  นักจิตบำบัดจะใช้หลายเทคนิค รวมถึงการรับฟังเพื่อทำความเข้าใจ (empathetic listening) การใช้บทบาทสมมุติ (role-playing) และการวิเคราะห์การสื่อสาร (communication analysis) ถ้าสนใจการบำบัดแบบนี้ก็ให้ลองหานักบำบัดผู้เชี่ยวชาญแล้วนัดพบเบื้องต้น เริ่มจากหาข้อมูลในเน็ตก่อนก็ได้ เช่น เว็บไซต์ของกรมสุขภาพจิต http://www.dmh.go.th หรือลองปรึกษาคุณหมอประจำตัวให้ช่วยแนะนำโอนเคสให้ นักครอบครัวบำบัดจะเน้นช่วยแก้ปัญหาความขัดแย้งระหว่างสมาชิกในครอบครัว โดยนักบำบัดจะออกแบบการบำบัดให้เหมาะสมกับปัญหาของคุณ รวมถึงสมาชิกในครอบครัวที่ยินดีเข้าร่วมการบำบัด นักบำบัดจะประเมินความสามารถในการแก้ไขปัญหาของครอบครัวคุณ ดูว่าแต่ละคนมีหน้าที่อะไรกันบ้าง และหาจุดอ่อนจุดแข็งของแต่ละคน  ครอบครัวบําบัดนั้นเหมาะกับคนที่มีปัญหาครอบครัวหรือชีวิตคู่ ถ้าสนใจการบำบัดแบบนี้ก็ให้ลองหานักบำบัดผู้เชี่ยวชาญแล้วนัดพบเบื้องต้น เริ่มจากหาข้อมูลในเน็ตก่อนก็ได้ เช่น เว็บไซต์ของกรมสุขภาพจิต http://www.dmh.go.th หรือลองปรึกษาคุณหมอประจำตัวให้ช่วยแนะนำโอนเคสให้ การบำบัดวิธีนี้มาจากแนวคิดที่ว่าคุณจะอยู่ดีมีสุขขึ้น ถ้าก้าวข้ามผ่านความคิด ความรู้สึก และการเชื่อมโยงในทางลบได้ นักบำบัดกับคุณจะร่วมกันเปลี่ยนมุมมองที่ร้ายๆ ให้โลกนี้ดูสวยงามขึ้นสำหรับคุณ ถ้าสนใจการบำบัดแบบนี้ก็ให้ลองหานักบำบัดผู้เชี่ยวชาญแล้วนัดพบเบื้องต้น เริ่มจากหาข้อมูลในเน็ตก่อนก็ได้ เช่น เว็บไซต์ของกรมสุขภาพจิต http://www.dmh.go.th หรือลองปรึกษาคุณหมอประจำตัวให้ช่วยแนะนำโอนเคสให้ ต้องรู้แน่ชัดทั้งเรื่องใบอนุญาต การฝึกอบรม และประสบการณ์ รวมถึงเรื่องสำคัญอย่างค่าบริการและประกัน (เบิกได้ไหมกรณีที่คุณมี) สุดท้ายก็คือทัศนคติและวิธีการบำบัดเฉพาะตัวของเขา  เรื่องใบอนุญาตนี่สำคัญมาก ถ้าเขาเชี่ยวชาญและมีใบอนุญาตเฉพาะทางตรงกับเคสของคุณได้ยิ่งดี สอบถามเรื่องค่าบริการต่อครั้ง (หรือต่อชั่วโมง) จะได้รู้ว่าเกินงบคุณหรือเปล่า และสอบถามด้วยว่ามีค่าแรกเข้าหรืออะไรนอกเหนือไหม (นักบำบัดแต่ละคนก็มีเกณฑ์ต่างกันไป) สอบถามระยะเวลาการบำบัด เช่น นานแค่ไหน บ่อยแค่ไหน (อาทิตย์ละครั้งหรือบ่อยกว่านั้น) รวมถึงเรื่องสำคัญอย่างขอบเขตในการรักษาความลับ บอกเลยว่าจิตตกแล้วขึ้นยาก (นี่จริงจัง) แต่คุณหมอประจำตัวที่คุณหาเวลาเจ็บป่วยนี่แหละช่วยได้ ลองปรึกษาดูว่าอาการแบบคุณเหมาะกับการบำบัดแบบไหน และมีนักบำบัดที่แนะนำหรือเปล่า อย่างน้อยคุณหมอก็คือคนที่มีประวัติการรักษาทางกายของคุณ แต่ถ้าไม่สะดวก ก็ลองศึกษาข้อมูลออนไลน์ดู เช่น เว็บไซต์ของกรมสุขภาพจิต http://www.dmh.go.th คนชอบตีตนไปก่อนไข้ ว่าถ้าไปหาหมอจะต้องถูกตรวจเลือด แล้วส่งตัวอย่างไปตรวจที่แล็บ แต่อย่าลืมว่าคุณมาปรึกษาคุณหมอเรื่องปัญหาทางจิตใจ เจาะเลือดไปก็ไม่ได้ช่วย คุณหมอจะตรวจสุขภาพร่างกายทั่วไปของคุณต่างหาก รวมถึงลองพูดคุยเปิดอกกัน เพื่อประเมินว่าคุณเป็นโรคซึมเศร้าจริงหรือเปล่า โดยคุณหมอจะมองหาสัญญาณดังต่อไปนี้  เศร้าหรือซึม น้ำหนักเปลี่ยนแปลง เหนื่อยง่าย นอนไม่หลับ คิดเรื่องความตายหรือเคยคิดสั้น ถึงเราจะบอกไปว่าไม่เกี่ยว แต่บางทีก็อาจต้องมีการเก็บตัวอย่างไปตรวจในห้องแล็บเพื่อตัดปัจจัยอื่นๆ ทางกายหาโรคซึมเศร้า ส่วนมากคุณหมอก็จะแนะนำการบำบัดในแบบที่เหมาะกับเคสของคุณให้ แต่บางทีก็อาจมีการจ่ายยาที่ช่วยลดอาการซึมเศร้าได้อย่างเห็นผลเหมือนกัน ถ้ามีการจ่ายยา คุณก็ต้องกินยาตามที่คุณหมอสั่งอย่างเคร่งครัด ยาต้านเศร้า (Anti-depressants) สำคัญมากว่าห้ามกินเกินหรือน้อยกว่าที่หมอสั่งเด็ดขาด ยาต้านเศร้าที่นิยมก็เช่น Paxil, Lexapro, Zoloft และ Prozac ยาแต่ละตัวก็เหมาะกับแต่ละเคสแตกต่างกันไป และจะเห็นผลชัดเจนก็ต้องประมาณ 1 เดือนขึ้นไป มีหลายเหตุผลที่อาจทำคุณจิตตกว่าชีวิตเรามันแสนห่วย ถ้าแต่ละวันคุณเจอสารพัดเรื่องเครียด คุณก็อาจจิตตกหรือหดหู่เป็นธรรมดา รวมถึงลามไปเกิดอาการทางกายอย่างปวดหัวหรือนอนไม่หลับ สาเหตุยอดนิยมของความเครียดก็เช่น  ช่วงหัวเลี้ยวหัวต่อในชีวิต - ถ้าชีวิตคุณหักเหอย่างแรง ประมาณว่าเลิกกับแฟนเก่า (หรือได้แฟนใหม่) เปลี่ยนงาน ย้ายที่อยู่ หรืออื่นๆ ก็ต้องเครียดเป็นธรรมดา เรื่องครอบครัว - ถ้าคุณมีปัญหาครอบครัว ก็คงเซ็ง เศร้า หรือวิตกจริตได้ เรื่องงาน / เรื่องเรียน - ภาระหนักหนาในหน้าที่การงานหรือการบ้านที่สะสมก็เป็นสาเหตุยอดนิยมของความเครียดเช่นกัน ถ้าคุณรู้สึกน้อยเนื้อต่ำใจ ว่าทำงานหรือเรียนหนักไปก็ไม่ยักมีใครเห็นค่า หรือหน้าที่การงานมาถึงทางตัน แน่นอนว่าคุณคงรู้สึกว่าชีวิตตัวเองมันห่วยเหลือเกิน ความสัมพันธ์ - ถ้าคุณรู้สึกโดดเดี่ยว ต่อกับใครไม่ติด ก็คงแอบรู้สึกว่าชีวิตนี่ไม่มีอะไรดีเลย หรือคุณมวนท้องทุกครั้งแค่คิดว่าต้องออกไปพบเจอผู้คนใหม่ๆ ไม่ก็เวลาต้องไปงานเลี้ยงสังสรรค์อะไรก็ตาม ต้องทำเรื่องพวกนี้เมื่อไหร่ก็ชวนเครียดน่าดู วิธีที่จะเข้าใจความรู้สึกของตัวเองได้ ก็คือจดไว้ทุกครั้งที่เกิดความรู้สึกนั้นๆ การจดบันทึกหรือเขียนไดอารี่นี่แหละทำให้คุณได้สำรวจว่าในสถานการณ์ต่างๆ ที่เกิดขึ้น มีปัจจัยไหนบ้างที่คุณสามารถควบคุมเปลี่ยนแปลงได้ คุณจะได้เห็นด้านดีของทุกๆ เรื่อง แต่สุดท้ายแล้วให้จำไว้เสมอ ว่าสิ่งเดียวที่คุณจะควบคุมได้ ก็คือการกระทำและท่าทีที่คุณมีต่อเหตุการณ์ที่เกิดขึ้นนั่นเอง  เช่น คุณอาจพบว่าตัวเองเสียใจและไม่พอใจที่สุดเกี่ยวกับเรื่องงาน รู้สึกเหมือนเจ้านายหรือคนที่ทำงานไม่เห็นค่า ไม่สนใจคุณ หรืออาจรู้สึกว่างานที่ทำมันหนักเกินไป สถานการณ์แบบนี้มันห่วยจริงๆ ถามตัวเองว่าคุณทำอะไรได้บ้าง ที่คุณควบคุมไม่ได้แน่นอนคือเรื่องที่ว่าคนอื่นจะชื่นชมผลงานหรือเห็นหัวคุณหรือเปล่า แต่ที่คุณทำได้คือมั่นใจ หัดนำเสนอตัวเองและผลงานให้มากขึ้นหน่อย คุณเลือกได้ว่าจะ "เหมาหมด" ทุกภาระหน้าที่ที่ผ่านเข้ามาหรือเปล่า และคุณก็เลือกได้ ที่จะมองหางานใหม่ๆ ที่แตกต่างออกไปแต่อาจจะเหมาะกว่าสำหรับคุณ มั่นๆ แมนๆ หน่อย (สาวๆ ก็แมนได้ในความหมายนี้) แล้วคุณจะพบว่า อ้าว ชีวิตไม่เห็นห่วยแตกอย่างที่คิดเลยนี่นา ลองไล่ออกมาดูว่าคุณทำอะไรเพื่อพลิกสถานการณ์ได้บ้าง เช่น ถ้าคุณรู้สึกว่าทำงานหนักเกินไปแล้ว ให้ลองปรึกษาหัวหน้าดูเรื่องกระจายงานหรือเจรจาขอขึ้นเงินเดือน แต่ถ้าปัญหาคือคุณรู้สึกเหมือนไม่มีใครเห็นหัว ให้พิจารณาหางานใหม่ในองค์กรอื่นที่มีบรรยากาศการทำงานแบบที่คุณชอบจะดีกว่า ไล่ออกมาเป็นลิสต์ให้ชัดเจนและเฉพาะเจาะจงเลย ว่ามีอะไรที่คุณทำได้บ้าง คุณกำลังป่วยหนักหรือเปล่า? คุณติดยาและ/หรือแอลกอฮอล์หรือเปล่า? เพิ่งเกิดเหตุการณ์สำคัญในชีวิตใช่ไหม? คุณเพิ่งสูญเสียบุคคลอันเป็นที่รักหรือเปล่า? มีปัญหาทะเลาะเบาะแว้งกับใครไหม? คุณเคยถูกทำร้ายหรือกระทบกระเทือนทางร่างกายและจิตใจหรือเปล่า? ตอนนี้ใช้ยาอะไรที่หมอสั่งอยู่ไหม? ถ้าคุณตอบว่า "ใช่" ไม่ว่าข้อใดก็ตาม ก็น่าจะพอรู้แล้วว่าทำไมคุณถึงคิดว่าชีวิตตัวเองมันห่วย หลายคนคิดไม่ตกว่าทำไมถึงรู้สึกเซ็ง หดหู่ ว่าชีวิตตัวเองมันแสนห่วย มีงานวิจัยที่ชี้ว่ายีนส์ของคุณหรือพันธุกรรมนี่แหละ ที่ทำให้คุณรู้สึกซึมเศร้าสิ้นหวัง โดยเฉพาะถ้ามีคนในครอบครัวเคยเป็นโรคซึมเศร้ามาก่อน คุณก็มีแนวโน้มที่จะเป็นโรคเดียวกัน แต่บางทีที่คุณซึมเศร้าก็เป็นเพราะโรคอื่น เช่น ต่อมไทรอยด์ทำงานน้อยเกินไป (underactive thyroid) หรืออาการเจ็บปวดเรื้อรัง (chronic pain)  ผู้หญิงมีแนวโน้มจะเป็นโรคซึมเศร้ามากกว่าผู้ชายถึง 2 เท่า พอระดับฮอร์โมนเปลี่ยนแปลง คุณก็อาจซึมเศร้า  พอในสมองมีการเปลี่ยนแปลงก็ทำคุณซึมเศร้าได้เหมือนกัน มีงานวิจัยที่ศึกษาติดตามอาการของคนเป็นโรคซึมเศร้าแล้วพบว่าเป็นเพราะสมองมีการเปลี่ยนแปลงทางกายภาพนี่เอง สำคัญมากว่าคุณต้องรู้เท่าทันเวลาตัวเองคิดเรื่องแย่ๆ จะได้พยายามเลิกคิดลบแล้วหันไปคิดบวก คนที่มองโลกในแง่ร้ายจะชอบเหมาไปก่อนตลอดว่าต้องเกิดเรื่องเลวร้ายสุดๆ แถมเอาแต่โทษว่าทั้งหมดนั้นเป็นเพราะตัวเอง นอกจากนี้คนคิดลบยังชอบตีโพยตีพายให้เรื่องแย่ๆ ยิ่งใหญ่ขึ้นไปอีก ชอบตัดสินว่าเรื่องนั้นมันดีหรือไม่ดีแค่ด้านเดียว ไม่คิดมองหาข้อดีในเรื่องแย่ๆ บ้าง ระหว่างวันหมั่นสำรวจความคิดตัวเอง หาให้เจอว่าอะไรที่คุณชอบมองแย่ๆ แล้วพยายามหาข้อดีของเรื่องนั้น นอกจากนี้จะช่วยได้มากถ้าคุณอยู่แต่กับคนคิดบวก เพราะพวกคนคิดลบมักชวนเครียด ทีนี้ก็พากันมองอะไรในแง่ร้ายไปหมด ข้างล่างคือตัวอย่างของการเปลี่ยนร้ายกลายเป็นดี  กลัวจัง ไม่เคยทำมาก่อนเลย = ดีจัง ได้ลองทำอะไรใหม่ๆ แล้ว ทำให้ตายก็ทำไม่เป็น = ขอลองอีกทีดีกว่า โอ๊ย! อยู่ๆ ก็เปลี่ยนจนตั้งตัวไม่ทันแล้ว = เย้! อันนี้ไม่เคยทำเลย ตื่นเต้นจะแย่แล้ว ตอนชีวิตขาลง คุณคงรู้สึกว่าตัวเองไม่เอาไหนสิ้นดี ถ้าสถานการณ์แวดล้อมมันห่วย ก็คงยากที่จะคิดบวก หันมามองเนื้อแท้ของคุณดีกว่า งดสังเกตการณ์รอบตัวไปก่อน แค่คิดซะว่าเดี๋ยวทุกอย่างนี่ก็จะผ่านพ้นไป  เช่น ถ้าคุณเครียดจะตายเพราะตกงาน ก็คิดซะว่าหน้าที่การงานไม่ได้บอกเลยว่าคนคนนั้นเนื้อแท้เป็นคนยังไง นี่แหละโอกาสให้คุณได้ลองทำอะไรใหม่ๆ แล้ว ลองหาดูสักตั้ง เรื่องอื่นที่คุณอยากทำจริงๆ น่ะ เช่น ไปเป็นจิตอาสา หรือใช้เวลากับครอบครัวให้มากขึ้น ถ้าคุณเซ็งว่าชีวิตห่วยเพราะถูกกลั่นแกล้ง ก็ขอให้รู้ไว้ว่าพวกที่ชอบรังแกคนอื่นน่ะเป็นเพราะตัวเองไม่มีดีแล้วกลัวคนจะรู้ไง เลยกดคนอื่นให้รู้สึกเหนือกว่า คนถูกแกล้งอย่างคุณแค่อยู่เฉยๆ แต่คนที่รังแกคุณต่างหาก ที่เผยธาตุแท้แย่ๆ ออกมา บอกผู้ใหญ่อย่างพ่อแม่ ครูประจำชั้น หรือครูใหญ่ไปเลย และเข้มแข็งเป็นตัวของตัวเองเข้าไว้ บ่อยไปที่เวลาคุณรู้สึกเซ็งชีวิตแล้วปลีกตัวจากสังคม โดยหารู้ไม่ว่าแบบนั้นแหละยิ่งทำให้เศร้าหนักกว่าเดิม พยายามพาตัวเองกลับมาในวงสังคมดีกว่า ทีละนิดก็ยังดี  เริ่มจากนัดเพื่อนหรือครอบครัวไปนั่งคุยดื่มกาแฟกันแป๊บๆ ก็ได้ โทรหาเพื่อนและคนรู้ใจให้มากขึ้น ตอนแรกก็คงมีเบื่อๆ เซ็งๆ ตามเคย จะให้เฮฮาปาร์ตี้แต่แรกคงเป็นไปไม่ได้ ขอแค่คุณพบปะพูดคุยกับใครบ้าง นิดเดียวก็ถือว่าโอเคแล้ว เป็นมิตรกับคนแปลกหน้าที่เจอในแต่ละวันหน่อย อย่าทำมึนตึงถ้าใครชวนคุยเรื่องดินฟ้าอากาศ แค่ทักทายนิดๆ หน่อยๆ กับคนแปลกหน้าก็ทำให้คุณอารมณ์ดีขึ้นได้นะจะบอกให้ เข้าสมาคมหรือลงเรียนคอร์สสั้น ได้ทั้งวิชาและเพื่อนใหม่เลย ถ้าคุณเชื่อฝังหัวว่าชีวิตคุณมันห่วย เป็นไปได้ว่าคุณอาจไม่เคยมานั่งคิดพิจารณาดูให้ดีว่ามันห่วยจริงหรือเปล่า และควรรับมืออย่างเป็นเหตุเป็นผลยังไง แทนที่จะตีโพยตีพาย ลองหยุดแล้วคิดสักนิด ถามตัวเองดูว่า  จะรู้ได้ยังไงว่าชีวิตเราห่วยจริงหรือเปล่า? ขีวิตเราห่วยจริงๆ น่ะเหรอ? มีตอนไหนบ้างไหมที่เรามีความสุข? อะไรที่มันขาดหายไป? มีการพิสูจน์แล้วว่า การออกกำลังกายอาทิตย์ละ 3 ครั้งช่วยลดอาการซึมเศร้าอ่อนๆ ไปจนถึงปานกลางได้แบบเห็นผล ที่แน่ๆ คือจะทำให้คุณรู้สึกดีกับตัวเองมากขึ้น นอนหลับสนิทขึ้น แถมยังอารมณ์ดีขึ้นด้วย อีกวิธีต้านเศร้า ก็คือการกินอาหารที่มีประโยชน์ เพลาๆ แอลกอฮอล์หน่อย ดื่มแค่วันละแก้วก็พอ และกินอาหารให้หลากหลายและครบหมู่ ที่สำคัญห้ามยุ่งเกี่ยวกับยาเสพติด งดบุหรี่ และเลี่ยงพฤติกรรมอื่นๆ ที่จะส่งผลเสียต่อร่างกาย  การออกกำลังกายแบบแอโรบิคนี่แหละเห็นผลที่สุด ลองเดินหรือวิ่งบนลู่สัก 30 นาที หรือจะไปเดินเล่นข้างนอกสัก 30 นาทีก็ได้เหมือนกัน  โยคะได้ทั้งออกกำลังกายและคลายเครียด ลองกินปลา โฮลเกรน ผลไม้ และดื่มน้ำเยอะๆ คำคมหรือข้อความไหนที่ถูกใจคุณ ถ้าลองหยิบมาภาวนาหรือเพ่งสมาธิซ้ำๆ ก็ส่งผลใหญ่หลวงต่อจิตใจได้ (ไม่แปลกที่เวลาคุณคิดแต่เรื่องแย่ๆ เลยพาลจิตตก) ล้างเรื่องรบกวนจิตใจออกให้หมด แล้วแทนที่ด้วยเรื่องดีๆ เติมเต็มจิตใจด้วยคำคมหรือความคิดที่มีความหมายต่อคุณ อะไรก็ได้ที่ให้กำลังใจ หยิบยกมาภาวนาซ้ำๆ เวลาย่ำแย่ และอย่าลืมคิดพิจารณาอย่างลึกซึ้งถึงความหมายด้วย Here are some examples.  ทุกการเปลี่ยนแปลงเริ่มต้นที่ตัวเรา - มหาตมะ คานธี (Mahatma Gandhi) เราสู้กับความสิ้นหวังได้ แค่เริ่มลงมือทำ - โจน ไบซ์ (Joan Baez) จะมีใครทำให้เราสบายใจได้อีก นอกจากตัวเรา - บ็อบ มาร์เลย์ (Bob Marley) จุดเทียนเห็นผลกว่าก่นด่าความมืด - เอเลนอร์ โรสเวลต์ (Eleanor Roosevelt) คนเราถ้าเจอเป้าหมายในชีวิต มักจะมีความสุขกว่าคนที่ไม่มีแก่นสารอะไร คุณเคยลองหยุดคิดอย่างจริงจังบ้างไหม ว่าคุณเกิดมาทำไม? แต่คำถามสุดฮิตนี้ไม่มีคำตอบตายตัวหรอกนะ มีแค่ "คุณ" ที่จะกำหนดได้ ว่าจริงๆ แล้วคุณเกิดมาเพื่ออะไร พอมีจุดมุ่งหมายในชีวิตแล้ว คุณจะได้มีแรงบันดาลใจให้อยากลุกจากเตียงในแต่ละวัน ถึงชีวิตตกหล่มบ้างก็ไม่เป็นไร  หลายคนหาความหมายของชีวิตผ่านพิธีกรรมทางศาสนาหรือจิตวิญญาณ ศึกษาปรัชญาเพิ่มเติมก็อาจช่วยให้คุณมองโลกต่างออกไป หรือเข้าใจตัวเองมากขึ้นก็ได้ ถ้าลองคิดดูดีๆ ส่วนที่สำคัญในชีวิตของคุณอาจเป็นความสัมพันธ์ หน้าที่การงาน ผลงานศิลปะ หรืออะไรที่ต่างออกไปเลยก็ได้ ในชีวิตต้องมีสักอย่างสองอย่างแหละที่คุณทำแล้วสงบสบายใจ ประมาณว่านั่งเหม่อดื่มกาแฟยามเช้า ช่วงเดินทอดน่องรับแดดอ่อนๆ ตอนไปทำงาน หรือพักสูบบุหรี่ 10 นาที มีเวลาพักก็ดื่มด่ำให้เต็มที่ ปล่อยให้ตัวเองได้หยุดพักแล้วเอ็นจอยกับเรื่องดีๆ ในชีวิตบ้าง จะได้มีอะไรไว้ให้เบี่ยงเบนความสนใจหรือรอคอย แม้ในวันแย่ๆ ก็ตาม อะไรเล็กๆ น้อยๆ ดูไม่สลักสำคัญอย่างช่วยคุณป้าแถวบ้านถือถุงของชำก็ทำให้โลกคุณสวยขึ้นได้อีกนิด ยิ่งถ้าได้มีโอกาสไปลงแรงเป็นจิตอาสา ก็ยิ่งสบายใจเข้าไปใหญ่ ลองคิดดูว่าคุณทำอะไรได้บ้าง แล้วเผื่อแผ่ให้คนอื่นบ่อยๆ เท่าที่จะเป็นไปได้ แล้วถ้าคิดว่าตัวเองไม่มีอะไรจะให้ใครล่ะ? ลองนึกถึงคนไร้บ้านดู แล้วจะรู้ว่าคุณยังมีอะไรให้แบ่งปันและช่วยเหลืออีกเยอะ ไม่มีของก็แค่ลงแรง จะตามมูลนิธิ โครงการ หรือเริ่มง่ายๆ ที่ละแวกบ้านคุณก็ได้ (ประมาณว่าช่วยตัดหญ้าให้ป้าข้างบ้าน)
ศึกษาเรื่องเทคนิคบำบัดด้วยการปรับเปลี่ยนความคิดและพฤติกรรม (cognitive therapy) ว่าเหมาะกับคุณหรือเปล่า. ศึกษาเรื่องจิตบำบัดความสัมพันธ์ระหว่างบุคคล (interpersonal therapy) ถ้าคุณมีปัญหาเรื่องความสัมพันธ์. ศึกษาเรื่องครอบครัวบําบัด (family therapy) ถ้าคุณมีปัญหาในครอบครัว. ศึกษาเรื่องการบำบัดโดยการยอมรับและการให้สัญญา (acceptance and commitment therapy). ศึกษาและสอบถามให้มากๆ ก่อนเลือกนักบำบัด. ย้ำอีกทีว่าปรึกษาคุณหมอประจำตัวเถอะ ถ้ามืดแปดด้านจริงๆ. ไปหาหมอเพื่ออะไร. คุณหมออาจจ่ายยารักษาโรคซึมเศร้า. มีสาเหตุอะไรบ้างที่ทำให้คุณรู้สึกว่าชีวิตแสนห่วย. จดบันทึก. ลองตอบคำถามต่อไปนี้ดูเพื่อวิเคราะห์เจาะลึกตัวคุณเอง. บางทีก็เป็นเรื่องทางกายภาพ. รู้ตัวเวลาคิดลบ. เปลี่ยนร้ายกลายเป็นดี. อย่าให้สถานการณ์แย่ๆ มาตัดสินความเป็นคุณ. ออกไปสนุกกับคนอื่นบ้าง. เปิดตาเปิดสมอง. หมั่นออกกำลังกายและกินอาหารที่มีประโยชน์. ลองนั่งสมาธิพร้อมภาวนาคำคมโดนใจ. ค้นหาความหมายของชีวิตให้เจอ. หยุดพักชมนกชมไม้หน่อย. ทำตัวให้เป็นประโยชน์.
https://www.wikihow.com/Stay-Positive-when-You-Know-Your-Life-Sucks https://www.wikihow.com/Stay-Positive-when-You-Know-Your-Life-Sucks https://www.wikihow.com/Stay-Positive-when-You-Know-Your-Life-Sucks
Seeking Help in Therapy or Medicine Identifying a Possible Cause Decreasing Negativity and Increasing Positivity